ai4bharat/Pralekha huggingface dataset:
रक्षा मंत्रालय
समापन समारोह कार्यक्रम हैंड-इन-हैंड 2019
भारत-चीन संयुक्त प्रशिक्षण अभ्यास हैंड-इन-हैंड 2019 के आठवें संस्करण का समापन 20 दिसंबर 2019 को संयुक्त प्रशिक्षण नोड, उमरोई, मेघालय में संपन्न हुआ। संयुक्त राष्ट्र के जनादेश के तहत एक अर्ध शहरी इलाके में आतंकवाद निरोधी अभियानों के तहत संयुक्त अभ्यास का आयोजन किया गया था। आतंकवाद विरोधी अभियानों के विभिन्न पहलुओं के संबंध में दोनों देशों द्वारा एक दूसरे के हथियारों की गोलीबारी, सामरिक व्याख्यान और प्रदर्शन का प्रदर्शन किया गया।
दोनों दलों द्वारा प्राप्त उच्च संयुक्त प्रशिक्षण मानकों को 72 घंटे के फील्ड प्रशिक्षण अभ्यास के दौरान प्रदर्शित किया गया, जिसमें निर्धारित कार्यों को निष्पादित करने के विभिन्न तरीकों के साथ आतंकवाद उन्नमूलन के पहलुओं के लिए शामिल सैनिकों के विभिन्न अभ्यास शामिल थे।
इस अभ्यास का समापन एक शानदार समापन समारोह के साथ हुआ, जिसमें भाग लेने वाले सैनिकों ने सैन्य ड्रिल के उच्च मानकों को प्रदर्शित किया। समापन समारोह की समीक्षा मेजर जनरल जेएस संधू ने दोनों भाग लेने वाले देशों के अन्य वरिष्ठ अधिकारियों की उपस्थिति में की। चीनी पक्ष का प्रतिनिधित्व मेजर जनरल ली शिज़ॉन्ग ने किया।
कैंप फायर के दौरान सैनिकों के बीच हासिल की गई मिलनसारिता भी देखने को मिली। आतंकवाद उन्मूलन और कंपनी स्तर के संचालन में दोनों सेनाओं ने एक-दूसरे की विशेषज्ञता और अनुभव का लाभ भी प्राप्त किया।
कर्नल अमन आनंद
पीआरओ
नवीन एवं नवीकरणीय ऊर्जा मंत्रालय
इरेडा ने स्वच्छता ही सेवा अभियान के अंतर्गत ‘एक तारीख, एक घंटा, एक साथ’ स्वच्छता पहल का संचालन किया
वर्तमान में जारी ‘स्वच्छता ही सेवा’ अभियान 3.0 के अंग के रूप में भारतीय नवीकरणीय ऊर्जा विकास एजेंसी लिमिटेड  ने ‘एक तारीख, एक घंटा, एक साथ’ नामक स्वच्छता पहल में देश के साथ मिलकर हिस्सा लिया। इसके तहत इरेडा ने आज भीखाजी कामा प्लेस, नई दिल्ली के अपने कार्यालय परिसर और आसपास के इलाकों में स्वच्छता पहल की।
इस कार्यक्रम में इरेडा के अध्यक्ष व प्रबंध निदेशक श्री प्रदीप कुमार दास और संस्था कर्मियों ने पूरे उत्साह के साथ भागीदारी की। इस दौरान इन सभी ने विभिन्न स्वच्छता गतिविधियां चलाईं, जिनमें स्वच्छता को पूरी तरह समर्पित अभियान, कचरा को जमा करना और स्वच्छता जागरूकता कार्यक्रम शामिल थे। अध्यक्ष व प्रबंध निदेशक  ने स्वच्छता और सिंगल-यूज प्लास्टिक का बहिष्कार करने के लिये इरेडा के सभी कर्मियों को शपथ दिलाई।
सीएमडी ने सफाई-मित्रों का अभिनंदन किया और इलाके को साफ-सुथरा रखने में उनकी अहम भूमिका को मान देते हुये उनके अथक प्रयासों की सराहना की। उन्होंने सामूहिक प्रयास के महत्त्व पर जोर दिया और सभी कर्मियों से आग्रह किया कि जिम्मेदार नागरिक होने के नाते श्रमदान करें तथा सभी ‘स्वच्छ भारत’ के लिये महात्मा गांधी जी की परिकल्पना के अनुरूप प्रधानमंत्री श्री नरेन्द्र मोदी द्वारा शुरू किये गये इस सामाजिक जनांदोलन को आगे बढ़ायें।
सीएमडी ने इरेडा की टीम के समर्पित कार्यों पर प्रसन्नता व्यक्त की और कहाः “स्वच्छता ही सेवा अभियान 3.0 में हमारी भागीदारी हरित व स्वच्छ भारत के प्रति हमारे संकल्प का परिचायक है। मैं अपनी टीम के समर्पण और टीम सदस्यों की दृढ़ भावना से बहुत प्रेरित हुआ हूं। हम सब मिलकर अपने देश की धरती को स्वच्छ व साफ-सुथरा बनाने में महत्त्वपूर्ण योगदान कर सकते हैं।”
‘स्वच्छता ही सेवा’ अभियान 3.0 के अंग के रूप में इरेडा ने विभिन्न गतिविधियां चलाने का बीड़ा उठाया। ये गतिविधियां जो 15 सितंबर से एक अक्टूबर, 2023 तक संचालित की गईं। इन गतिविधियों में ‘कचरा मुक्त भारत,’ कार्यस्थलों, स्टोर-रूमों और फिलिंग स्टेशनों में सफाई अभियान के साथ उद्घोष-लेखन व पोस्टर-लेखन प्रतियोगिता शामिल थी। स्वच्छता और पर्यावरण के लिये जिम्मेदार रवैया अपनाने के पीछे इरेडा की भावना में सतत और स्वच्छ भारत के निर्माण के प्रति समर्पण झलकता है।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 206.56 करोड़ खुराक  दी गई
- पिछले 24 घंटों में 34,75,330 खुराक दी गई
- भारत में इस समय सक्रिय मामलों की संख्या 1,35,510
- सक्रिय मामले 0.31 प्रतिशत
- मरीजों के स्वस्थ होने की दर इस समय 98.50 प्रतिशत
- पिछले 24 घंटों में 15,549 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,34,99,659 हुई
- पिछले 24 घंटों में 16,167 नये मामले दर्ज
- दैनिक पॉजिटिविटी दर 6.14 प्रतिशत
- साप्ताहिक पॉजिटिविटी दर 4.64 प्रतिशत
- अब तक कुल 87.81 करोड़ जांच की जा चुकी हैं; पिछले 24 घंटों में 2,63,419 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कृषि एवं किसान कल्याण मंत्रालय
भारत सरकार किसानों के हितों की रक्षा करने के लिए हमेशा प्रतिबद्ध; सचिव, कृषि मंत्रालय के साथ 29 किसान संगठनो के प्रतिनिधियों की वार्ता आयोजित हुई
भारत सरकार कृषि को लेकर हमेशा गंभीर रही हैI. पंजाब में विगत दिनों से आन्दोलनरत 29 संगठनो के प्रतिनिधियों को केंद्र सरकार ने वार्ता के लिए आमंत्रित किया था. यह बैठक सचिव कृषि भारत सरकार के स्तर पर नियत थी.
इस बैठक में पंजाब के उक्त किसान संगठनों के प्रतिनिधियों ने भाग लिया. यह बैठक सचिव, कृषि के साथ आयोजित हुई. इस बैठक में लगभग 2 घंटे विभिन्न विषयों पर चर्चा हुई. इस बैठक के अंत में दो ज्ञापन किसान संगठनो की ओर से सचिव कृषि को सौपे. भारत सरकार किसानों के हितों की रक्षा करने के लिए हमेशा प्रतिबद्ध है और भारत सरकार के द्वार चर्चा के लिए हमेशा खुले हैं.
कार्मिक, लोक शिकायत एवं पेंशन मंत्रालय
सर्तकता आयुक्त की नियुक्ति
श्री शरद कुमार  को केंद्रीय सर्तकता आयोग, नई दिल्ली में सर्तकता आयुक्त के रूप में नियुक्त किया गया है। उनकी नियुक्ति, जिस दिन वह कार्य भार ग्रहण करेंगे, उससे चार वर्षों की अवधि, या जब तक वह 65 वर्ष की आयु पूरी नहीं कर लेते, जो भी पहले हो, तक प्रभावी रहेगी।
वीके/एएम/एसकेजे/आरके/-8878
(Visitor Counter : 228
संस्कृति मंत्रालय
उपराष्ट्रपति कल संगीत नाटक अकादमी अमृत पुरस्कार प्रदान करेंगे
प्रदर्शन कला के क्षेत्र में 84 कलाकारों को सम्मानित किया जाएगा
संगीत नाटक अकादमी अमृत पुरस्कार विजेताओं सहित प्रदर्शन कला महोत्सव 16 से 20 सितंबर तक संगीत नाटक अकादमी में आयोजित किया जाएगा
उपराष्ट्रपति श्री जगदीप धनखड़ आजादी के अमृत महोत्सव के अवसर पर भारत के प्रदर्शन कला क्षेत्र के उन 84 कलाकारों को पहली बार संगीत नाटक अकादमी अमृत पुरस्कार प्रदान करेंगे, जिनकी आयु 75 वर्ष से अधिक है और जिन्हें अभी तक अपने करियर में कोई राष्ट्रीय सम्मान नहीं दिया गया है।
आज एक संवाददाता सम्मेलन को संबोधित करते हुए संगीत नाटक अकादमी की अध्यक्ष डॉ. संध्या पुरेचा ने कहा कि संगीत नाटक अकादमी अमृत पुरस्कार एक राष्ट्रीय सम्मान है जो प्रदर्शन कला के क्षेत्र में प्रदर्शन करने वाले कलाकारों के साथ-साथ शिक्षकों और विद्वानों को भी दिया जाता है। इसके प्राप्तकर्ताओं का चयन अकादमी की आम परिषद द्वारा किया जाता है, जिसमें इन विधाओं के प्रतिष्ठित संगीतकार, नर्तक, रंगमंच कलाकार, विद्वान और भारत सरकार, राज्य सरकारों और केंद्र शासित प्रदेशों के नामांकित व्यक्ति शामिल होते हैं। उन्होंने आगे बताया कि इस सम्मान में 1,00,000 रुपये  की पर्स मनी के अलावा एक ताम्रपत्र और अंगवस्त्र प्रदान किया जाता हैं।
उपराष्ट्रपति कल विज्ञान भवन, नई दिल्ली में संगीत नाटक अकादमी अमृत पुरस्कार एक विशेष समारोह में प्रदान करेंगे। इस अवसर पर विधि और न्याय , संस्कृति तथा संसदीय कार्य राज्य मंत्री श्री अर्जुन राम मेघवाल और संस्कृति एवं विदेश राज्य मंत्री श्रीमती मीनाक्षी लेखी भी उपस्थित रहेंगे।
इस पुरस्कार समारोह के बाद 16 से 20 सितंबर 2023 तक प्रतिदिन शाम 6 बजे मेघदूत कॉम्प्लेक्स, संगीत नाटक अकादमी, 35, फिरोज शाह रोड, नई दिल्ली में संगीत नाटक अकादमी अमृत पुरस्कार प्राप्त करने वालों सहित प्रदर्शन कला महोत्सव का आयोजन किया जाएगा।
संस्कृति मंत्रालय में संयुक्त सचिव सुश्री उमा नंदूरी, उपाध्यक्ष, संगीत नाटक अकादमी श्री जोरावरसिंह जादव और सचिव श्री राजू दास भी संवाददाता सम्मेलन के दौरान उपस्थित थे।
संगीत नाटक अकादमी अमृत पुरस्कार प्राप्तकर्ता सूची देखने के लिए लिंक नीचे दिए गए हैं :-
अमृत पुरस्कार प्रशस्ति पत्र 2023 .pdf
अमृत पुरस्कार विजेताओं की राज्यवार सूची .pdf
राष्ट्रीय सीमा शुल्क, अप्रत्यक्ष कर और स्वापक अकादमी को जीएसटी पेशेवर के नामांकन की पुष्टि के लिए परीक्षा आयोजित करने के लिए अधिकृत किया गया है।
जीएसटी नेटवर्क में नामांकन किए हुए जीएसटीपी को यह परीक्षा 31 दिसंबर, 2019 से पहले उत्तीर्ण करना आवश्यक है। इससे पूर्व 31 अक्टूबर, 2018 और 17 दिसंबर 2018 को परीक्षा का आयोजन किया जा चुका है। इस संबंध में अगली परीक्षा 14 जून, 2019 को देश भर में निर्धारित परीक्षा केंद्रो पर सुबह 11 बजे से दोपहर 1.30 बजे तक आयोजित की जाएगी।
यह परीक्षा कंप्यूटर आधारित होगी। परीक्षा के लिए पंजीकरण योग्य जीएसटीपी द्वारा पंजीकरण पोर्टल पर जाएगा। इसका लिंक एनएसीआईएन और सीबीआईसी द्वारा प्रदान किया जाएगा।
14 जून, 2019 को संपन्न होने वाली परीक्षा के लिए पंजीकरण पोर्टल 21 मई, 2019 को शुरू होगा और 4 जून,2019 तक पंजीकरण किया जा सकेगा। उम्मीदवारो की सहायता के लिए एक सहायता डेस्क की स्थापना की जाएगी, जिसका विवरण पंजीकरण पोर्टल पर दिया जाएगा। इस परीक्षा के लिए आवेदक को 500 रूपए का आनलाइन परीक्षा शुल्क का भुगतान करना होगा।
परीक्षा का स्वरूप और पाठ्यक्रम
प्रश्नपत्र : जीएसटी कानून और प्रक्रिया
परीक्षा का समय- 2 घंटे और 30 मिनट
बहुविकल्पीय प्रश्नों की संख्या- 100
प्रश्नो की भाषा- अंग्रेजी और हिंदी
अधिकतम अंक- 200
योग्यता प्राप्त करने के लिए न्यूनतम अंक- 100
कोई नकारात्मक अंक नहीं
पाठ्यक्रम
1. केंद्रीय वस्तु एवं सेवा कर अधिनियम,2017
2. एकीकृत वस्तु एवं सेवा कर अधिनियम,2017
3. राज्य वस्तु एवं सेवा कर अधिनियम,2017
4. संघशासित प्रदेश वस्तु एवं सेवा कर अधिनियम, 2017
5. वस्तु एवं सेवा कर अधिनियम,2017
6. केंद्रीय वस्तु और सेवा कर नियम, 2017
7. एकीकृत वस्तु और सेवा कर नियम, 2017
8. सभी राज्य वस्तु और सेवा कर नियम, 2017
9. समय-समय पर जारी अधिसूचना, परिपत्र और आदेश
नोट- जीएसटी अधिनियम और प्रक्रिया के निरंतन होने के कारण 1 अप्रैल, 2019 तक उपरोक्त पाठ्यक्रम के विभिन्न अंश इस परीक्षा के लिए विचारित किए जाएंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 143.15 करोड़ कोविड रोधी टीके लगाए जा चुके हैं
भारत में वर्तमान में 77,002 सक्रिय मामले
सक्रिय मामले कुल मामलों के 1 प्रतिशत से कम हैं,वर्तमान में 0.22 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.40 प्रतिशत,मार्च 2020 के बाद से सबसे अधिक
पिछले 24 घंटों के दौरान 7,347 रोगी स्वस्थ हुए, देश भर में अभी तक कुल 3,42,51,292 मरीज स्वस्थ हुए
बीते चौबीस घंटे के दौरान 9,195 नए मामले सामने आए
दैनिक पॉजिटिविटी दर 0.79 प्रतिशत है,पिछले 86 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.68 प्रतिशत है; पिछले 45 दिनों से 1 प्रतिशत से कम है
अभी तक कुल 67.52 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
दिल्ली
|
|
238
|
|
57
|
|
2
|
|
महाराष्ट्र
|
|
167
|
|
72
|
|
3
|
|
गुजरात
|
|
73
|
|
17
|
|
4
|
|
केरल
|
|
65
|
|
1
|
|
5
|
|
तेलंगाना
|
|
62
|
|
10
|
|
6
|
|
राजस्थान
|
|
46
|
|
30
|
|
7
|
|
कर्नाटक
|
|
34
|
|
18
|
|
8.
|
|
तमिल नाडु
|
|
34
|
|
16
|
|
9.
|
|
हरियाणा
|
|
12
|
|
2
|
|
10.
|
|
पश्चिम बंगाल
|
|
11
|
|
1
|
|
11.
|
|
मध्य प्रदेश
|
|
9
|
|
7
|
|
12.
|
|
ओडिसा
|
|
8
|
|
0
|
|
13.
|
|
आंध्र प्रदेश
|
|
6
|
|
1
|
|
14.
|
|
उत्तराखंड
|
|
4
|
|
0
|
|
15.
|
|
चंडीगढ़
|
|
3
|
|
2
|
|
16.
|
|
जम्मू-कश्मीर
|
|
3
|
|
3
|
|
17.
|
|
उत्तर प्रदेश
|
|
2
|
|
2
|
|
18.
|
|
गोवा
|
|
1
|
|
0
|
|
19.
|
|
हिमाचल प्रदेश
|
|
1
|
|
1
|
|
20.
|
|
लद्दाख
|
|
1
|
|
1
|
|
21.
|
|
मणिपुर
|
|
1
|
|
0
|
|
|
|
कुल
|
|
781
|
|
241
गृह मंत्रालय
साइबर सुरक्षा और राष्ट्रीय सुरक्षा पर राष्ट्रीय सम्मेलन  कल नई दिल्ली में आयोजित होगा
यह सम्मेलन प्रधानमंत्री श्री नरेन्द्र मोदी के नेतृत्व में आजादी का अमृत महोत्सव समारोहों का एक हिस्सा है
केंद्रीय गृह तथा सहकारिता मंत्री श्री अमित शाह मुख्य अतिथि होंगे
यह सम्मेलन देश में साइबर अपराधों की रोकथाम के लिए व्यापक जागरूकता पैदा करने के प्रयासों का एक हिस्सा है
राष्ट्र भारत की स्वतंत्रता के 75वें वर्ष में भारत की प्रगति तथा उपलब्धियों का समारोह मनाने के लिए प्रधानमंत्री श्री नरेन्द्र मोदी के नेतृत्व में ‘‘आजादी का अमृत महोत्सव’’ मना रहा है।
साइबर सुरक्षा और राष्ट्रीय सुरक्षा पर एक राष्ट्रीय सम्मेलन  कल नई दिल्ली के विज्ञान भवन में आयोजित किया जाएगा। इस सम्मेलन का आयोजन गृह मंत्रालय द्वारा किया जा रहा है। केंद्रीय गृह तथा सहकारिता मंत्री श्री अमित शाह सम्मेलन में मुख्य अतिथि होंगे। यह सम्मेलन देश में साइबर अपराधों की रोकथाम के लिए व्यापक जागरूकता उत्पन्न करने के प्रयासों का एक हिस्सा है।
गृह मंत्रालय में भारतीय साइबर अपराध समन्वय केंद्र  ने भारत सरकार के संस्कृति मंत्रालय के समन्वयन में कल आयोजित होने वाले सम्मेलन की तैयारी के लिए 8 जून से 17 जून तक ‘‘आजादी का अमृत महोत्सव’’ के बैनर के तहत साइबर स्वच्छता, साइबर अपराधों की रोकथाम, साइबर सुरक्षा तथा राष्ट्रीय सुरक्षा पर विभिन्न राज्यों/केंद्र शासित प्रदेशों में 75 स्थानों पर भी समारोहों का आयोजन किया था।
इस सम्मेलन में अन्य लोगों के अतिरिक्त, केंद्रीय संस्कृति, पर्यटन तथा पूर्वोत्तर क्षेत्र विकास मंत्री श्री जी. किशन रेड्डी, गृह राज्य मंत्री श्री अजय कुमार मिश्रा तथा गृह मंत्रालय एवं संस्कृति मंत्रालय के वरिष्ठ अधिकारियों तथा राज्यों एवं केंद्र शासित प्रदेशों के वरिष्ठ अधिकारियों और विभिन्न संगठनों के प्रतिनिधियों के भी भाग लेने की संभावना है।
पर्यटन मंत्रालय
इंडियाटूरिज्म पटना, पर्यटन मंत्रालय, भारत सरकार द्वारा भारत के स्मारकों पर चित्र प्रतियोगिता का हुआ आयोजन
इंडियाटूरिज्म पटना, पर्यटन मंत्रालय, भारत सरकार द्वारा विविध और समृद्ध सांस्कृतिक विरासतों को दिखाने के लिए "भारत के स्मारक" थीम के साथ बिहार के युवा पर्यटन क्लबों के सहयोग से बुधवार को "सिट एंड ड्रा प्रतियोगिता" का सफलतापूर्वक आयोजन किया।
इंडियाटूरिज्म पटना, पर्यटन मंत्रालय, भारत सरकार के निदेशक नीलकंठ ने बताया कि लोगों के बीच पर्यटन जागरूकता पैदा करने के लिए केंद्रीय विद्यालय, कंकड़बाग, पटना में "बैठो और ड्रा प्रतियोगिता" आयोजित की गई थी। इन प्रतिभागियों में से तीन विजेताओं का चयन विद्यालय के संबंधित कला शिक्षकों द्वारा किया गया। तीनों विजेताओं को अतुल्य भारत मोमेंटो से सम्मानित किया गया है। भारत में पर्यटन को बढ़ावा देने हेतु प्रोत्साहन के लिए सभी प्रतिभागियों को भागीदारी प्रमाण पत्र भी दिए गए हैं।
उन्होंने बताया कि मौके पर इंडियाटूरिज्म पटना के अधिकारी ने युवा टूरिज्म क्लब के सदस्यों को पर्यटन जागरूकता के बारे में भी जानकारी दी गई।इस प्रतियोगिता में लगभग 40 युवा पर्यटन क्लब के सदस्यों ने भाग लिया और हमारे देश के बारे में पर्यटन के बारे में जागरूकता प्राप्त की।
(-----------
एसके/आईए
सड़क परिवहन एवं राजमार्ग मंत्रालय
नितिन गडकरी कल भारत का पहला सीएनजी ट्रैक्टर लॉन्च करेंगे; इससे ट्रैक्टर किसानों को ईंधन की लागत पर सालाना लगभग 1 लाख रुपये की बचत होगी
भारत में पहली बार डीजल ट्रैक्टर को सीएनजी में परिवर्तित किया गया है। केंद्रीय सड़क परिवहन एवं राजमार्ग मंत्री श्री नितिन गडकरी द्वारा इसे कल औपचारिक रूप से लॉन्च किया जाएगा। रावमट टेक्नो सॉल्यूशंस और टॉमासेटो अचीले इंडिया द्वारा संयुक्त रूप से किए गए इस रूपांतरण से किसानों को उत्पादन लागत कम करने तथा ग्रामीण भारत में रोजगार के ज़्यादा से ज़्यादा अवसर पैदा करने में मदद मिलेगी। केंद्रीय मंत्री श्री धर्मेंद्र प्रधान, नरेंद्र सिंह तोमर, पुरुषोत्तम रूपाला और जनरल  वी.के. सिंह भी उद्घाटन समारोह में मौजूद रहेंगे। इस प्रकार से किसानों के लिए सबसे महत्वपूर्ण लाभ ईंधन की लागत पर सालाना एक लाख रुपये से अधिक की बचत करना सुलभ होगा। इसके अतिरिक्त उन्हें अपनी आजीविका में सुधार करने में भी मदद मिलेगी।
सीएनजी में रूपांतरण के महत्वपूर्ण लाभ हैं:
- यह एक स्वच्छ ईंधन है क्योंकि इसमें कार्बन और अन्य प्रदूषकों की मात्रा सबसे कम है।
- यह बहुत किफायती है क्योंकि इसमें सीसा लगभग शून्य के बराबर है। यह गैर-संक्षारक, गाढ़ा और कम प्रदूषण फैलाने वाला है जो इंजन की जीवन क्षमता बढ़ाने में मदद करता है और इसके लिए नियमित रखरखाव की कम आवश्यकता होती है।
- यह बेहद सस्ता है क्योंकि सीएनजी की कीमतें पेट्रोल की कीमतों में उतार-चढ़ाव की तुलना में कहीं अधिक सुसंगत हैं। डीजल तथा पेट्रोल चालित वाहनों की तुलना में सीएनजी वाहनों का औसत माइलेज भी बेहतर है।
- यह बहुत सुरक्षित है क्योंकि सीएनजी वाहन सीलबंद टैंक के साथ आते हैं, जो ईंधन भरने या स्पिल की स्थिति में विस्फोट की संभावना को न्यूनतम करता है।
- यह भविष्य को बेहतर बनाएगा क्योंकि पूरी दुनिया में लगभग 1 करोड़ 20 लाख वाहन वर्तमान में प्राकृतिक गैस द्वारा ही संचालित होते हैं। दिन प्रतिदिन अधिक से अधिक कंपनियां और नगर पालिकाएं सीएनजी को बढ़ावा देने के आंदोलन में शामिल हो रही हैं।
- यह वेस्ट टू वेल्थ  कार्यक्रम का ही एक हिस्सा है क्योंकि फ़सल की पराली का उपयोग बायो-सीएनजी के उत्पादन के लिए कच्चे माल के रूप में किया जा सकता है जो किसानों को उनके अपने इलाके में बायो-सीएनजी उत्पादन इकाइयों को बेचकर पैसा कमाने में मदद करेगा।
किसानों के लिए ट्रैक्टर को सीएनजी में परिवर्तित करने के और अधिक विशिष्ट लाभ हैं:
- परीक्षण रिपोर्ट यह बताती है कि डीजल से चलने वाले इंजन की तुलना में रेट्रोफिटेड ट्रैक्टर उससे अधिक / बराबर शक्ति का उत्पादन करता है।
- इससे डीजल की तुलना में कुल कार्बन उत्सर्जन में 70% की कमी आई है।
- यह किसानों को ईंधन की लागत पर 50% तक की बचत करने में मदद करेगा क्योंकि वर्तमान में डीजल की कीमत 77.43 रुपये प्रति लीटर हैं जबकि सीएनजी केवल 42 रुपये प्रति किलोग्राम हैं।
राष्ट्रपति सचिवालय
राष्ट्रपति द्रौपदी मुर्मु ने गांधी दर्शन में महात्मा गांधी की 12 फीट ऊंची प्रतिमा का अनावरण और गांधी वाटिका का उद्घाटन किया
राष्ट्रपति श्रीमती द्रौपदी मुर्मु ने आज  को नई दिल्ली में स्थित गांधी दर्शन में राष्ट्रपिता महात्मा गांधी की 12 फीट ऊंची प्रतिमा का अनावरण किया और परिसर में 'गांधी वाटिका' का उद्घाटन किया।
इस अवसर पर अपने संबोधन में राष्ट्रपति ने कहा कि महात्मा गांधी संपूर्ण विश्व समुदाय के लिए वरदान स्वरूप हैं। उनके आदर्शों और जीवन मूल्यों ने पूरी दुनिया को एक नई दिशा दी है। उन्होंने अहिंसा का मार्ग उस समय दिखाया जब विश्व-युद्धों के कालखंड के दौरान दुनिया घृणा और द्वेष से ग्रसित थी। उन्होंने कहा कि सत्य और अहिंसा के साथ गांधीजी के प्रयोग ने उन्हें एक महामानव का दर्जा दिया। राष्ट्रपति ने बताया कि उनकी प्रतिमाएं कई देशों में स्थापित हैं और दुनिया भर के लोग उनके आदर्शों में विश्वास करते हैं। उन्होंने नेल्सन मंडेला, मार्टिन लूथर किंग जूनियर और बराक ओबामा का उदाहरण देते हुए कहा कि कई महान नेताओं ने गांधीजी द्वारा दिखाए गए सत्य और अहिंसा के मार्ग को विश्व कल्याण का मार्ग माना। उन्होंने इस बात पर बल दिया कि उनके दिखाए मार्ग पर चलकर विश्व शांति के लक्ष्य को प्राप्त किया जा सकता है।
राष्ट्रपति ने कहा कि गांधीजी ने सार्वजनिक और व्यक्तिगत जीवन में पवित्रता पर बहुत बल दिया। उनका मानना था कि नैतिक शक्ति के आधार पर ही अहिंसा के माध्यम से हिंसा का सामना किया जा सकता है। उन्होंने रेखांकित किया कि आत्मविश्वास के बिना, प्रतिकूल परिस्थितियों में दृढ़ता के साथ कार्य नहीं किया जा सकता है। आज की तेजी से बदलती और प्रतिस्पर्धी दुनिया में, आत्मविश्वास और संयम की बहुत आवश्यकता है।
राष्ट्रपति ने कहा कि गांधीजी के आदर्श और मूल्य हमारे देश और समाज के लिए बहुत प्रासंगिक हैं। उन्होंने सभी नागरिकों, विशेष रूप से युवाओं और बच्चों से आग्रह किया कि गांधीजी के बारे में अधिक से अधिक पढ़ें और उनके आदर्शों को आत्मसात करें। उन्होंने कहा कि इस संबंध में गांधी स्मृति, दर्शन समिति तथा ऐसी अन्य संस्थाओं की भूमिका बहुत महत्वपूर्ण हो जाती है। उन्होंने कहा कि वे पुस्तकों, फिल्मों, संगोष्ठियों, कार्टूनों और अन्य संचार माध्यमों के जरिए युवाओं और बच्चों को गांधीजी के जीवन की शिक्षाओं के बारे में अधिक जागरूक कर सकते हैं और गांधीजी के सपनों के भारत के निर्माण में महत्वपूर्ण योगदान दे सकते हैं।
राष्ट्रपति का भाषण देखने के लिए कृपया यहां क्लिक करें –
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 219.56 करोड़ से अधिक टीके लगाए जा चुके हैं
12-14 आयु वर्ग में 4.12 करोड़ से अधिक टीके की पहली खुराक लगाई गई
भारत में कोरोना के सक्रिय मामले 22,549 हैं
पिछले 24 घंटों में 862 नए मामले सामने आए
स्वस्थ होने की वर्तमान दर 98.76 प्रतिशत
साप्ताहिक सक्रिय मामलों की दर 1.02 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 219.56 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.12 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415382
|
|
दूसरी खुराक
|
|
10120519
|
|
प्रीकॉशन खुराक
|
|
7069358
|
|
अग्रिम पंक्ति के कर्मी
|
|
पहली खुराक
|
|
18437135
|
|
दूसरी खुराक
|
|
17720303
|
||
|
प्रीकॉशन खुराक
|
|
13745629
|
|
12-14 वर्ष आयु वर्ग
|
|
पहली खुराक
|
|
41236182
|
|
दूसरी खुराक
|
|
32344170
|
|
15-18 वर्ष आयु वर्ग
|
|
पहली खुराक
|
|
62005981
|
|
दूसरी खुराक
|
|
53318923
|
|
18-44 वर्ष आयु वर्ग
|
|
पहली खुराक
|
|
561408056
|
|
दूसरी खुराक
|
|
516296383
|
|
प्रीकॉशन खुराक
|
|
100514534
|
|
45-59 वर्ष आयु वर्ग
|
|
पहली खुराक
|
|
204047905
|
|
दूसरी खुराक
|
|
197071253
|
|
प्रीकॉशन खुराक
|
|
50693087
|
|
60 वर्ष से अधिक आयु वर्ग
|
|
पहली खुराक
|
|
127680918
|
|
दूसरी खुराक
|
|
123216837
|
|
प्रीकॉशन खुराक
|
|
48323043
|
|
प्रीकॉशन खुराक
|
||
|
22,03,45,651
|
|
कुल
|
|
|
|
2,19,56,65,598
भारत में सक्रिय मामले आज 22,549 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.76 प्रतिशत है। पिछले 24 घंटों में 1,503 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,93,409 हो गई है।
बीते 24 घंटे में कोरोना के 862 नए मामले सामने आएं।
पिछले 24 घंटों में कुल 63,786 जांच की गई हैं। भारत ने अब तक कुल 90.01 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.02 प्रतिशत है और दैनिक रूप से पुष्टि वाले मामलों की दर 1.35 प्रतिशत है।
कोयला मंत्रालय
कोयला मंत्रालय 15 अप्रैल, 2022 को अंतर्राष्ट्रीय योग दिवस, 2022 के लिए योगोत्सव प्रतीक्षा कार्यक्रम  मनाएगा
प्रधानमंत्री श्री नरेन्द्र मोदी की पहल पर, संयुक्त राष्ट्र महासभा ने 2014 में 21 जून को अंतर्राष्ट्रीय योग दिवस  के रूप में घोषित करने का ऐतिहासिक निर्णय लिया। योग की यह विश्वव्यापी स्वीकृति हमारे देश के लिए गर्व की बात है, क्योंकि योग हमारी सांस्कृतिक और आध्यात्मिक विरासत का अभिन्न अंग है। हर साल, आईडीवाई उत्सव सुबह सामूहिक योग प्रदर्शन के साथ शुरू होता है, जिसका नेतृत्व स्वयं प्रधानमंत्री करते हैं। इसके बाद योग से संबंधित अन्य कार्यक्रम होते हैं।
अंतर्राष्ट्रीय योग दिवस, 2022 में सिर्फ 67 दिन #67DaysToGo शेष हैं। कोयला मंत्रालय 15 अप्रैल, 2022 को विशेष कार्यक्रम आयोजित कर रहा है। कार्यक्रम का उद्घाटन केन्द्रीय कोयला, खान और रेल राज्य मंत्री श्री रावसाहेब पाटिल दानवे करेंगे। इसमें कोयला मंत्रालय के सभी अधिकारियों के साथ-साथ मंत्रालय के प्रशासनिक नियंत्रण में अधीनस्थ/संबद्ध कार्यालयों और सार्वजनिक क्षेत्र के उपक्रमों की भी भागीदारी होगी। कार्यक्रम के कुछ मुख्य आकर्षण हैं - सामान्य योग अभ्यास, योग विराम  अभ्यास, विशेषज्ञ द्वारा योग पर व्याख्यान, योग प्रदर्शन कार्यक्रम आदि।
रक्षा मंत्रालय
सामरिक नेतृत्व कार्यक्रम
भारतीय वायु सेना  ने 2022 के जुलाई महीने में काहिरा वेस्ट एयर बेस के वेपन्स स्कूल में एक महीने का संयुक्त अभ्यास किया। यह पहली बार है जब दोनों देशों के लड़ाकू विमानों के बीच यह संयुक्त अभ्यास किया गया है। इसमें भारतीय वायु सेना, कॉम्बैट टैक्टिक्स और एयर फोर्स कॉम्बैट टैक्टिक्स डेवलपमेंट इंस्टीट्यूट के तीन सुखोई -30 एमकेआई विमान शामिल थे। साथ ही फाइटर जेट्स के छह इंस्ट्रक्टर्स ने भी इस इवेंट में हिस्सा लिया।
ईएएफ के सामरिक नेतृत्व कार्यक्रम के तत्वावधान में दोनों वायु सेनाओं के बीच इस अभ्यास में जटिल और बहु-विमान मिशनों सहित बलों के परस्पर क्रिया के बड़े क्षेत्र में विचारों का उपयोगी आदान-प्रदान हुआ। इस दौरान, आईएएफ पायलटों ने कई जटिल मिशनों में ईएएफ के साथ उड़ान भरी और प्रतिभागियों ने हवाई युद्ध की कला और विज्ञान में अपने अनुभव साझा किए। साथ ही उन्होंने अपने सर्वोत्तम अभ्यासों पर भी चर्चा की। इंडक्शन और डी-इंडक्शन में आईएएफ और यूएई एयर टू एयर रिफ्यूलर्स के मध्य हवा में ईंधन भरने के समर्थन के साथ छह घंटे से अधिक की उड़ानें शामिल थीं।
सहक्रियात्मक हवाई संचालन को शामिल करते हुए इस कार्यक्रम ने उच्च स्तर के पेशेवर भरोसे को साझा किया है जो दोनों वायु सेनाओं के बीच विकसित हुआ है। दोनों वायु सेनाओं के बीच 1960 के दशक से संबंध है जब आईएएफ टेस्ट पायलट जीपी कैप्टन कपिल भार्गव ने ईएएफ के टेस्ट पायलटों के साथ हेलवान एचए-300 के मिस्र प्रोटोटाइप का परीक्षण किया। इसके बाद भारतीय क्वालिफाइड फ्लाइंग इंस्ट्रक्टर ने मिस्र के युवा पायलटों को प्रशिक्षण दिया। यह एक ऐसा कार्यक्रम है जो 1980 के दशक में जारी रहा।
प्रधानमंत्री कार्यालय
प्रधानमंत्री ने महाराणा प्रताप को उनकी जन्म जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने महाराणा प्रताप को साहस, शौर्य और गौरव का प्रतीक बताया है। महाराणा प्रताप को उनकी जन्म जयंती पर श्रद्धांजलि अर्पित करते हुए , प्रधानमंत्री ने कहा कि उन्होंने अपना जीवन मातृभूमि की सेवा करने के लिए समर्पित कर दिया और उनका जीवन पीढ़ियों के लिए प्रेरणा का स्रोत है।
प्रधानमंत्री ने ट्वीट किया :
"साहस, शौर्य और स्वाभिमान के प्रतीक महाराणा प्रताप को उनकी जन्म-जयंती पर आदरपूर्ण श्रद्धांजलि। उन्होंने अपना संपूर्ण जीवन मातृभूमि की रक्षा के लिए समर्पित कर दिया, जो देश की हर पीढ़ी के लिए प्रेरणास्रोत बना रहेगा।"
प्रधानमंत्री कार्यालय
प्रधानमंत्री ने इस दिवाली पर सैनिकों को सलामी के रूप में एक दीया जलाने का आग्रह किया
प्रधानमंत्री श्री नरेन्द्र मोदी ने कहा है कि इस दिवाली, हम उन सैनिकों को सलामी के रूप में एक दीया जलाए, जो निडर होकर हमारे राष्ट्र की रक्षा करते हैं।
एक ट्वीट संदेश में प्रधानमंत्री ने कहा, "इस दिवाली, हम उन सैनिकों को सलामी के रूप में एक दीया जलाए, जो निडर होकर हमारे राष्ट्र की रक्षा करते हैं। हमारे सैनिकों के साहस के प्रति कृतज्ञता और आभार की भावना के साथ शब्दों से न्याय नहीं किया जा सकता है। हम सीमाओं पर तैनात उन सैनिकों के परिवारों के भी आभारी हैं।”.एमजी/एएम/एमकेएस/एसएस
(